**Priedas Nr.1**

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS IKIMOKYKLINIO/PRIEŠMOKYKLINIO UGDYMO VAIKŲ PASIEKIMŲ VERTINIMO TVARKOS APRAŠAS**

1. **BENDROSIOS NUOSTATOS**

1.Vilkyškių Johaneso Bobrovskio gimnazijos ikimokyklinio/priešmokyklinio ugdymo vaikų pažangos irpasiekimų vertinimo tvarkos aprašas (toliau – Aprašas) reglamentuoja vaikų pažangos ir pasiekimųvertinimą, informacijos tėvams (globėjams, rūpintojams) (toliau – Tėvai) teikimą apie vaikųugdymo(si) sėkmingumą.

2. Apraše aptariami vertinimo tikslai ir uždaviniai, nuostatos ir principai, vertinimo planavimas, dokumentavimas, tėvų informavimo tvarka, atsakomybė ir įgaliojimai.

3. Aprašas sudarytas vadovaujantis Švietimo ir mokslo ministerijos Švietimo aprūpinimo centro Ikimokyklinio amžiaus vaikų pasiekimų aprašu (2014 m.) bei Priešmokyklinio ugdymo bendrąja programa (2014 m.), Vilkyškių Johaneso Bobrovskio gimnazijos ikimokyklinio ugdymo programa „Nusijuok vaikyste“ (2013 m.).

**Pasiekimų aprašas** – tai gairės ugdytojams, kuriose pateikiama vaiko iki septynerių metų įgyjamų esminių nuostatų bei gebėjimų visuma ir jo pažangą nusakantys žingsniai, padedančios pedagogams, tėvams, švietimo pagalbos specialistams, kitiems ugdytojams ir vadovams, atpažinti vaikų ugdymosi pasiekimus ir poreikius, įgyvendinti ugdymo turinį, pritaikant jį kiekvienam vaikui ir vaikų grupei, stebėti vaikų pažangą ir tikslingai ugdyti kiekvieną vaiką.

**Vaikų ugdymosi pasiekimai** – tai ugdymosi procese įgyti vaikų gebėjimai, žinios ir supratimas, nuostatos, apie kuriuos sprendžiame iš vaikų veiklos ir jos rezultatų.

**Pasiekimų žingsnis -** tai vaiko pažangą rodantys žinių ir supratimo, gebėjimų ir nuostatų pokyčiai per vienerius metus, atitinkantys vaiko raidos dėsningumus kokybiško ugdymo sąlygomis.

**Ikimokyklinuko/priešmokyklinuko ugdymo(si) pasiekimų aplankas –** individualios vaiko pažangos ir pasiekimų vertinimo priemonė, kurioje vertinimas grindžiamas pedagogo, vaiko ir jo tėvų bendradarbiavimu.

**Vaiko ugdymosi pasiekimų sritis** pasiekimų apraše – tai vaiko ugdymuisi svarbi sritis, kurioje išskirta vertybinė nuostata ir esminis gebėjimas.

**Vertybinė nuostata** – tai ugdymo ir ugdymosi procese įgytas nusiteikimas, polinkis, požiūris, išreiškiantis vaiko santykį su savimi, su kitais ir su aplinka.

**Esminis gebėjimas** – tai nuo gimimo iki šešerių metų kiekvienoje iš ugdymosi pasiekimų sričių įgytas svarbiausias vaiko gebėjimas ką nors daryti, veikti, elgtis, kurti.

**Pasiekti gebėjimai** – vaiko gebėjimai, atitinkantys vaikų raidos bendruosius irindividualiuosius ypatumus pagal BPUP.

**Aukštesni gebėjimai** – gebėjimai, viršijantys vaikų raidos bendruosius ir individualiuosius ypatumus pagal BPUP.

**Siektini gebėjimai** – gebėjimai, neatitinkantys vaikų raidos bendrųjų ir individualiųjų ypatumų pagal BPUP.

**II. VERTINIMO TIKSLAI IR UŽDAVINIAI**

4. Tikslai:

4.1. aprašyti vaikų ugdymo(si) pasiekimus nuo gimimo iki šešerių/septynerių metų kaip pažangos žingsnius, į kuriuos orientuojantis būtų stebima vaikų raida ir pažanga, vertinama ugdymo(si) kokybė;

4.2. nustatyti esamus ugdytinių gebėjimus bei numatyti tolesnio ugdymo(si) gaires.

5. Uždaviniai:

5.1. pažinti vaiką (vaiko ugdymo(si) poreikius, interesus, pomėgius, galias, charakterio ypatumus, kultūrinius skirtumus);

5.2. atskleisti vaiko pastangas ir pažangą bei skatinti jo ugdymą(si);

5.3. apmąstyti (reflektuoti) įgyvendintus programos tikslus ir uždavinius;

5.4. planuoti tolesnio ugdymo(si) perspektyvas individualiai kiekvienam vaikui ir vaikų grupei;

5.5. apibendrinti sukauptą vertinimo informaciją, koreguoti ugdymo planus;

5.6. pateikti vertinimo informaciją vaikui, vaiko tėvams ir kitiems ugdytojams.

**III. PASIEKIMŲ APRAŠO NUOSTATOS IR PRINCIPAI**

6. Vertinimo nuostatos:

6.1. į ikimokyklinį/priešmokyklinį ugdymą žvelgiama iš vaiko perspektyvos – vaikas pripažįstamas kaip savo poreikius, interesus bei patirtį turinti individualybė, gebanti autentiškai mokytis ir kaupti patirtį dialoginėje sąveikoje su pedagogu ir kitais vaikais.

6.2. kiekvieno vaiko ugdymo(si) pažangai būdingi tie patys žingsniai, tačiau dėl kiekvieno vaiko gyvenimo patirties ir ugdymo(si) stiliaus skirtybių to paties amžiaus vaikų pasiekimai gali skirtis.

6.3. visoms vaiko raidos sritims – sveikatos, socialinei, kalbos, pažinimo, meninei – skiriamas vienodas dėmesys.

6.4. orientuojamasi į vaiko vertybinių nuostatų, gebėjimų, žinių ir supratimo visuminį ugdymą(si). Kiekvienas vaikas sėkmingai ugdosi pagal savo galias, jeigu sulaukia reikiamos paramos ir palaikymo. Vaiko pasiekimų ir pažangos refleksija gerina vaiko ugdymo(si) kokybę. Tėvų ir pedagogų bendradarbiavimas sukuria vaikui geriausias ugdymo(si) galimybes.

6.5. orientuojamasi į vaiko ugdymo(si) kokybės tobulinimą.

7. Vertinimo principai:

7.1. pozityvumas ir konstruktyvumas;

7.2. objektyvumas ir veiksmingumas;

7.3. informatyvumas.

**IV. VERTINIMO CIKLAS**

8. Vaiko pažinimas: informacijos apie vaiką kaupimas (stebėjimas, klausymas, fiksavimas).

9. Planavimas: numatomi/koreguojami ugdymo(si) tikslai, uždaviniai, turinys, vertinimo metodai.

10. Duomenų dokumentavimas: sukauptos informacijos apie vaiką analizė, panaudojimas.

11. Informavimas: dalijimasis informacija apie vaiko pažangą su vaiku, tėvais, pedagogais.

**V. VERTINIMO PLANAVIMAS**

12. Vaiko pasiekimai vertinami du kartus per metus: pirmasis vertinimas ikimokyklinio ir priešmokyklinio amžiaus vaikams nuo einamųjų metų spalio 1 d. iki spalio 30 dienos.

Antrasis vertinimas ikimokyklinio ir priešmokyklinio amžiaus vaikams nuo gegužės 1 iki gegužės 30 d. Tarpiniai vaikų pasiekimų vertinimai atliekami, jei išryškėja didelės ugdymo(si) spragos. Specialiųjų poreikių vaikai vertinami pagal poreikį, stebint jų daromą pažangą ir nustatant sritis, kuriose jiems reikia pagalbos.Vaikų pasiekimus vertinti padeda specialusis pedagogas, socialinis pedagogas.

12.1. Pirmojo vertinimo paskirtis: fiksuoti vaiko pasiekimus, individualius ypatumus ir numatyti jo ugdymo(si) kryptį (tikslus ir uždavinius), ugdymo(si) individualizavimo ir paramos vaikui formas.

12.2. Antrojo vertinimo paskirtis: fiksuoti vaiko pasiekimus, nustatyti, ar tinkamai pasirinkta ugdymo(si) kryptis, numatyti tolesnio vaiko ugdymo(si) tikslus ir uždavinius.

13. Pasiekimai vertinami atsižvelgiant į vaikų amžių.

14. Vaikai vertinami sudarant individualią kiekvieno vaiko pasiekimų diagramą ir visos grupės vaikų bendrą pasiekimų diagramą.

15. Ugdymo(si) sėkmingumas/nesėkmingumas sprendžiamas tik su ugdymo procese dalyvaujančiais specialistais ir tėvais.

16. Vaiko, pradėjusio lankyti ikimokyklinio/priešmokyklinio ugdymo grupę vėliau nei rugsėjo 1 dieną, ligos atveju, gebėjimai įvertinami per 30 kalendorinių dienų.

**VI. VERTINIMO INFORMAVIMAS**

17. Vertinimo rezultatai aptariami individualiuose pokalbiuose su tėvais, mokytojų metodinės grupės susirinkimuose, mokytojų tarybos posėdžiuose. Grupės pasiekimai ir pažanga aptariama, analizuojama, panaudojama tėvų informavimui, ugdomojo proceso tobulinimui, sprendimų priėmimui.

18 Pedagogai pateikia informaciją apie vertinimo rezultatus:

18.1. Mokytojų tarybai (1 kartą per mokslo metus – gegužės mėn., pateikiant ugdymo(si) pokyčių analizę);

18.2. Tėvams teikiama žodžiu ir raštu (pokalbyje apie vaiko pasiekimus gali dalyvauti ir vaikas):

18.2.1. nuolat supažindinant su vaiko darbais, pedagogo įvertinimu, pastebėjimais;

18.2.2. kasdienių pokalbių metu;

18.2.3. supažindinant su vaiko ugdymo(si) pasiekimų aprašu 2 kartus per mokslo metus individualių pokalbių metu (nuo spalio 1 d. iki spalio 30 ir nuo gegužės 1 iki gegužės 30 d. ). Pokalbiuose prireikus dalyvauja Vaiko gerovės komisijos atstovai, kiti specialistai.

18.2.4. apibendrinta informacija pateikiama pasinaudojant Vaiko ugdymo(si) pasiekimų aprašu, J. Skridulienės, V. Vyšniauskienės parengtais OPA PA! Pasiekimo aplanko klausimynais priešmokyklinio amžiaus vaikams, lentele „Vaiko pasiekimų ir pažangos vertinimas“, diagrama „Vaiko pasiekimai“( patvirtinta Gimnazijos direktoriaus, 2017 m. rugpjūčio 30 d. įsakymu Nr. V- 174).

18.3. Vaikams:

18.3.1. vaiko pasiekimai yra vertinami žodžiu, įvairiomis neverbalinėmis priemonėmis (gestu, mimika ar pan.).

**VII. VERTINIMO SRITYS**

19. Ikimokyklinio ugdymo turinys išdėstomas pagal kompetencijas. Kompetencijas sudaro tarpusavyje glaudžiai susijusios atitinkamos vaiko pasiekimų sritys, ugdytinos vertybinės nuostatos, amžiaus tarpsnį atitinkantys vaiko pasiekimai ir esminiai gebėjimai:

19.1. **sveikatos saugojimo kompetencija** siejama su šiomis vaiko pasiekimų sritimis: fizinis aktyvumas, kasdieninio gyvenimo įgūdžiai, savireguliacija ir savikontrolė;

19.2. **socialinė kompetencija siejama** su šiomis vaiko pasiekimų sritimis: savivoka ir savigarba, emocijų suvokimas ir raiška, savireguliacija ir savikontrolė, santykiai su suaugusiais, santykiai su bendraamžiais, problemų sprendimas, iniciatyvumas ir atkaklumas;

19.3. **komunikavimo kompetencija** siejama su šiomis vaiko pasiekimų sritimis: sakytinė kalba, rašytinė kalba, savireguliacija ir savikontrolė, meninė raiška;

19.4. **pažinimo kompetencija** siejama su šiomis vaiko pasiekimų sritimis: mokėjimas mokytis, problemų sprendimas, tyrinėjimas, iniciatyvumas ir atkaklumas, aplinkos pažinimas, skaičiavimas ir matavimas;

19.5. **meninė kompetencija** siejama su šiomis vaiko pasiekimų sritimis: estetinis suvokimas, meninė raiška, kūrybiškumas.

20. Priešmokyklinio amžiaus vaikų Pasiekimų aprašą sudaro 5 vaiko ugdymo(si) kompetencijos:

20.1. socialinė;

20.2. sveikatos;

20.3. pažinimo;

20.4. komunikavimo;

20.5. meninė.

**VIII. VAIKO UGDYMO(SI) PASIEKIMŲ VERTINIMO METODAI IR BŪDAI**

21. Vaiko daroma pažanga vertinama nuolat, pasirenkant ugdymo(si) pasiekimų vertinimo metodus ir būdus:

21.1. stebėjimas;

21.2. pokalbis;

21.3. vaiko veiklos ir kūrybos darbų analizė;

21.4. vaiko elgesio faktų analizė;

21.5. atskirų situacijų aprašymas;

21.6. vaiko įsivertinimas;

21.7. testavimas;

21.8. anketos tėvams;

21.9. fotografavimas, vaizdo įrašai, garso įrašai ir kt.

**IX. VERTINIMO DOKUMENTAVIMAS**

22. Vertinimo dokumentavimas:

22.1. individuali vaiko pažanga/pasiekimai fiksuojami bei dokumentuojami nuolat ir kaupiami vaiko pasiekimų vertinimo aplankuose.

22.2. Vaiko pasiekimų aplankuose kaupiami:

22.2.1. vaiko kūrybiniai darbai;

22.2.2.vaiko pasakojimai, mintys, žodinės kūrybos, kalbos pavyzdžiai;

22.2.3. klausimynai;

22.2.4. veiklos stebėjimo, fiksavimo forma;

22.2.5. vaiko pasiekimų vertinimo formos (lentelės, diagramos).

**X. IKIMOKYKLINIO IR PRIEŠMOKYKLINIO AMŽIAUS VAIKŲ PASIEKIMŲ ŽINGSNIAI**

23. Pasiekimų žingsniai nubrėžia bendrą judėjimo kryptį skirtingų poreikių vaikams. Vaiko pasiekimų žingsniai veda link ikimokyklinio ugdymo(si) rezultato – šešerių/septynerių metų vaiko esminių nuostatų ir gebėjimų.

24. 1-3 žingsniai aprašo vaikų nuo gimimo iki 3 metų gebėjimus. 4-6 žingsniai – vaikų pasiekimus nuo 3 iki 6 metų. 7-as žingsnis nusako priešmokyklinio amžiaus vaikų gebėjimus.

25. Vaikų pasiekimai su amžiumi siejami sąlyginai. Vėlesniuose žingsniuose aprašomi tik kokybiškai aukštesnio lygio arba naujai atsiradę gebėjimai.

26. Vaikų pasiekimų žingsniai yra „Ikimokyklinio amžiaus vaikų pasiekimų apraše“, pagal kurį pedagogas vertina vaikus du kartus metuose, supažindina tėvus ir bendradarbiauja siekdami bendrų tikslų, kuo geresnių rezultatų.

27. Priešmokyklinio amžiaus vaikų ugdymo(si) kompetencijos yra „Priešmokyklinio ugdymo bendrojoje programoje“, pagal kurią pedagogas vertina vaikus du kartus metuose, supažindina tėvus ir bendradarbiauja siekdami bendrų tikslų, kuo geresnių rezultatų.

**XI. ATSAKOMYBĖ IR ĮGALIOJIMAI**

28. Už vaiko pasiekimų ir pažangos vertinimą atsakingi grupės pedagogai, tėvai ir kiti vaiką ugdantys specialistai.

29. Vaiko pasiekimų ir pažangos vertinimo medžiaga saugoma grupėje. Ji yra konfidenciali.

30. Vaiko, pabaigusio ikimokyklinio ugdymo programą, pasiekimų aplankas perduodamas priešmokyklinio amžiaus vaikų grupės pedagogui.

31. Vaiko, pabaigusio priešmokyklinio ugdymo programą, pasiekimų aplankas atiduodamas vaiko tėvams.

32. Vaiko, nutraukusio mokymo sutartį, pasiekimų aplankas atiduodamas vaiko tėvams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ugdytinio stebėjimas Priedas Nr.1.1.

|  |  |
| --- | --- |
| Vardas, pavardė:  Grupė:  Amžius:  Data:  Ugdymo sritis:  Stebėtojas: | |
| Stebėtas atvejis | |
| Ką šis dokumentas atskleidžia? | Žingsnis |

Priedas Nr.1.2.

Vilkyškių Johaneso Bobrovskio gimnazija

VAIKŲ UGDYMO(SI) PASIEKIMŲ BEI PAŽANGOS VERTINIMO LENTELĖ

Grupė:

Vaiko vardas pavardė:

|  |  |  |
| --- | --- | --- |
| **Kompetencijos ir jų ugdymo sritys** | **Vertinimas (žingsnis)** | **Komentaras** |
| **Socialinė kompetencija** |  |  |
| Emocijų suvokimas ir raiška |  |  |
| Savivoka ir savigarba |  |  |
| Santykiai su suaugusiais |  |  |
| Santykiai su bendraamžiais |  |  |
| **Sveikatos kompetencija** |  |  |
| Kasdienio gyvenimo įgūdžiai |  |  |
| Fizinis aktyvumas |  |  |
| Savireguliacija ir savikontrolė. |  |  |
| **Komunikavimo kompetencija** |  |  |
| Sakytinė kalba. |  |  |
| Rašytinė kalba. |  |  |
| **Pažinimo kompetencija** |  |  |
| Aplinkos pažinimas. |  |  |
| Skaičiavimas ir matavimas. |  |  |
| Tyrinėjimas. |  |  |
| Mokėjimas mokytis. |  |  |
| Iniciatyvumas ir atkaklumas. |  |  |
| Problemų sprendimas |  |  |
| **Meninė kompetencija** |  |  |
| Estetinis suvokimas |  |  |
| Meninė raiška |  |  |
| Kūrybiškumas |  |  |

Vilkyškių Johaneso Bobrovskio gimnazija Priedas Nr. 1.3.

VAIKŲ UGDYMO(SI) PASIEKIMAI